72वें स्वतंत्रता दिवस पर मुख्यमंत्री योगी आदित्यनाथ ने 9 बजे विधानभवन मुख्य द्वार पर ध्वजारोहण किया। इसके बाद उन्होंने कहा कि न्यू इंडिया का संकल्प लें। सीएम ने आगे कहा कि 22 करोड़ जनता को खुश करने के लिए पूरे तंत्र को व्यक्तिगत स्वार्थों से ऊपर उठकर अच्छा प्रयास करना होगा। मुख्यमंत्री ने कहा कि प्रदेश में हर क्षेत्र में कुछ नया करने का प्रयास किया है। अभी बहुत कुछ प्राप्त करना बाकी है। अन्य राज्यों के सामने उदहारण बन सकते हैं। वहीं, टीम वर्क पर उन्होंने कहा कि टीम वर्क जितना बेहतर होगा उसके परिणाम उतने बेहतर होंगे। देश की समृद्धि का मार्ग उत्तर प्रदेश से जाता है तो प्रत्येक व्यक्ति को इसका हिस्सा बनना होगा।